Na temelju članka 13. stavka 1. Zakona o pravu na pristup informacijama („Narodne novine“, broj 25/13 i 85/15) i članka 31. Statuta Općine Punat („Službene novine Primorsko-goranske županije“ broj 8/18, 10/19 i 3/20) Općinsko vijeće Općine Punat na 35. sjednici održanoj 9. veljače 2021. godine, donosi

**ODLUKU**

**o određivanju službenika za informiranje**

**Članak 1.**

 Ovom odlukom određuje se službena osoba mjerodavna za rješavanje ostvarivanja prava na pristup informacijama u Općini Punat (u daljnjem tekstu: službenik za informiranje).

**Članak 2.**

 Službenikom za informiranje u Općini Punat imenuje se Anamarija Rimay Bjelobaba, a kao njezina zamjena imenuje se Patricia Polonijo.

 Službeni podaci o službeniku za informiranje iz prethodnog stavka ovog članka, bit će objavljeni na službenim internetskim stranicama Općine Punat.

**Članak 2.**

 Službenik za informiranje obavlja sljedeće poslove:

1) redovito objavljivanje informacija, sukladno unutarnjem ustroju tijela javne vlasti, kao i rješavanja pojedinačnih zahtjeva za pristup informacijama i ponovne uporabe informacija,

2) unapređuje način obrade, razvrstavanja, čuvanja i objavljivanja informacija koje su sadržane u službenim dokumentima koji se odnose na rad tijela javne vlasti,

3) osigurava neophodnu pomoć podnositeljima zahtjeva u vezi s ostvarivanjem prava utvrđenih ovim Zakonom,

4) vodi službeni Upisnik o ostvarivanju prava na pristup informacijama i ponovnu uporabu informacija sukladno Pravilniku o ustroju, sadržaju i načinu vođenja službenog upisnika o ostvarivanju prava na pristup informacijama i ponovnu uporabu informacija (»Narodne novine« broj 83/14).

**Članak 3.**

 Stupanjem na snagu ove Odluke prestaje važiti Odluka o određivanju službenika za informiranje (“Službene novine Primorsko-goranske županije” broj 40/14 i 38/20) .

**Članak 4.**

Ova Odluka stupa na snagu dan nakon objave u „Službenim novinama Primorsko-goranske županije“.

* + 1. OPĆINSKO VIJEĆE
		2. OPĆINE PUNAT

 PREDSJEDNIK

 Goran Gržančić, dr.med., v.r.

|  |
| --- |
| KLASA: 021-05/21-01/1 |
| URBROJ: 2142-02-01-21-7 |
| Punat, 9. veljače 2021. godine  |